பாலகிருஷ்ணனின் வீடு பாதி தளமாகவும், பாதி ஓடாகவும் இருந்தது. வாசலில் பாலகிருஷ்ணன், சியாமளா என்று இரண்டு பெயர்கள் பொறிக்கப்பட்ட கல்வெட்டு காம்பவுன்ட் சுவற்றில் பதிக்கப்பட்டிருந்தது. கிராமத்தினருக்கே உரிய கலரில், சுண்ணாம்பு அடிக்கப்பட்டிருந்தது. வந்தவர்களை அமரவைத்துப் பேச திண்ணை இருந்தது. ஒரு காலத்தில் பச்சை நிற பெயின்ட்டோடு இருந்த கதவு, தன் நிறத்தை இழந்து வெளுத்துப் போயிருந்தது.